આખા દેશમાં હલચલ મચાવનાર કિસ્સો દિલ્હીના ગુરુગ્રામમાં બન્યો. જ્યાં એક શાળામાં નાનકડા બાળકની કરપીણ હત્યા થઇ. તપાસમાં સામે આવ્યું કે એક 11મા ધોરણમાં ભણતાં વિદ્યાર્થીએ જ માસૂમની હત્યા કરી હતી. પણ તપાસમાં સામે આવેલુ કારણ વધુ ચોંકાવનારુ હતું, પરીક્ષા મોકૂફ રહે એ માટે 11મા ધોરણના વિદ્યાર્થીએ આવુ કૃત્ય કર્યુ. આ ઘટના રેડ સિગ્નલ છે સમાજની સામે.. સવાલ છે આપણી ભાવિ પેઢીના ઘડતર સામે. પહેલાં આપણે બધાએ કોલેજમાં રેગિંગની ઘટનાઓ વિશે તો ઘણુ સાંભળ્યુ છે. અગાઉ રેગિંગમાં રહેલુ ઇનોસન્ટ ફન ગાયબ થઇને બુલિંગ શરુ થયુ અને હવે વાત ગુંડાગર્દીર્થી વધીને હત્યા સુધી પહોંચી છે અને એ પણ કોલેજમાં નહીં, શાળાના કેમ્પસમાં.. !!